“એ” ગ્રેડ ધરાવતી સૌરાષ્ટ્રની યુનિવર્સિટી હવે ખાનગીકરણ તરફ આગળ વધી રહી હોય તેવું લાગી રહ્યું છે, સરકારી ખર્ચ સૌરાષ્ટ્ર યુનિવર્સિટીમાં વિદ્યાર્થીઓના હીત માટે લાખોની ગ્રાન્ટ પાસ કરાવી મોટા મોટા સ્પોર્ટસ મેદાન બનાવવામાં આવ્યા છે, આ તમામ મેદાનો ભવનાના વિદ્યાર્થીઓ ડિસ્ટ્રીકથી માંડી નેશનલ લેવલ સુધી કોઈપણ રમત રમી શકે તે પ્રકારે બનાવવામાં આવ્યા છે, પરંતુ મોટા પાયે ખર્ચ કરી બનાવેલા મેદાનોમાંથી મોટાભાગના મેદાનોમાં તો માત્ર કોચની કમીના કારણે જ બંધ રાખવામાં આવતા હતા, આ તકે “ રાજકોટ મિરરે પણ અનેક વખત યુનિવર્સિટી તંત્રને કોચ નીમવા પહેલ કરી હતી, પરંતુ યુનિવર્સિટી તંત્રએ ખાલી રહેતા ગ્રાઉન્ડ માટે કોચ નીમી વિદ્યાર્થીઓને ટ્રેન કરવાને બદલે સીધા ગ્રાઉન્ડને જ ખાનગી ટ્રસ્ટોને સોપી રૂપિયા રળવાની નીતી અપનાવી લીધી છે, અને આજની બોર્ડ ઓફ સ્પોર્ટની બેઠકમાં ગ્રાઉન્ડની જવાબદારીમાંથી ઝડપથી હાથ ખંખેરી લેવા નિર્ણય કર્યો છે, જો આવુ થશે તો યુનિવર્સિટીના વિદ્યાર્થીઓ ક્યારેય નેશનલ લેવલ સુધી પહોંચી નહી શકે અને તમામ ગ્રાઉન્ડ ભાડે આપી લાગતા વળગતાને મલાઈ તારવી દેવાશે.